
R E F E R A T   DE   A P R O B A R E
[bookmark: _Hlk199311027]privind prelungirea contractului de concesiune servicii - Serviciul public de salubrizare al Municipiului Brad - activitatea privind măturatul,
spălatul, stropirea şi întreţinerea căilor publice


	
	Serviciul public de salubrizare al localităților face parte din sfera serviciilor comunitare de utilități publice care  se desfășoară sub controlul, conducerea sau coordonarea autorităților administrației publice locale și se organizează pentru satisfacerea nevoilor comunităților locale ale unităților administrativ - teritoriale.
	În prezent, activitatea privind măturatul, spălatul, stropirea și întreținerea căilor publice din municipiul Brad este prestată de către operatorul S.C. GENERAL SALSERV S.R.L. în baza Contractului de concesiune servicii nr. 27905/03.06.2020, încheiat în urma procedurii legale de atribuire pentru o perioadă de 5 (cinci) ani, urmând să expire la data de 03.06.2025.
Conform prevederilor art. 7 din Contract, există posibilitatea prelungirii acestuia în aceleași condiții contractuale, ori de câte ori autoritatea administrației publice locale o solicită, printr-un act adițional, cu aprobarea Consiliului Local al Municipiului Brad.
Conform  prevederilor art. 3 alin. (1) din Legea nr. 51/2006 a serviciilor comunitare de utilități publice, republicată, cu modificările și completările ulterioare:
„Serviciile de utilităţi publice sunt în responsabilitatea autorităţilor administraţiei publice locale [...]. Serviciile de utilităţi publice se organizează şi se gestionează cu respectarea prevederilor legale, potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă.”.
	Conform prevederilor art. 8 alin. (1) din Legea nr. 51/2006 privind concesiunile de lucrări și concesiunile de servicii, cu modificările și completările ulterioare:
„Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice.”
	Autorităţile administraţiei publice locale elaborează, aprobă şi controlează aplicarea strategiilor locale cu privire la dezvoltarea şi funcţionarea pe termen mediu şi lung a serviciului de salubrizare, ţinând seama de prevederile legislaţiei în vigoare, de documentaţiile de urbanism, amenajarea teritoriului şi protecţia mediului, precum şi de programele de dezvoltare economico-socială a unităţilor administrativ-teritoriale.
Întrucât Contractul de concesiune servicii urmează să expire, iar procedura de atribuire a unui nou contract nu a fost finalizată până la acest moment, în scopul asigurării continuității serviciului public de salubrizare - activitatea privind măturatul, spălatul, stropirea şi întreţinerea căilor publice pe întreaga perioadă de tranzit, am inițiat prezentul proiect de hotărâre prin care am propus prelungirea temporară a valabilității contractului actual, respectiv pentru o perioadă de 7 (șapte) luni, dar nu mai mult de data finalizării procedurilor de atribuire a unui nou contract.
Consider că această prelungire va permite menținerea standardelor de igienă publică și sănătate a comunității fără a crea discontinuități în furnizarea serviciului.
În absența prelungirii contractului, serviciul public de salubrizare ar fi întrerupt, ceea ce ar avea un impact negativ asupra igienei și sănătății publice, afectând astfel, în mod direct, calitatea vieții cetățenilor din municipiul Brad.
Am propus, de asemenea, alocarea sumei de 240.000 lei (fără T.V.A.) din bugetul local al Municipiului Brad pe anul 2025, de la capitolul bugetar  74.02 – „Protecția mediului”, pentru prelungirea contractului de concesiune.
Întrucât prelungirea contractului se va realiza printr-un act adițional, am propus împuternicirea Primarului Municipiului Brad ca,  în numele și pentru Municipiul Brad, să semneze acest act.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
În susţinerea proiectului de hotărâre invoc  prevederile: Legii nr. 51/2006 a serviciilor comunitare de utilităţi publice, republicată, cu modificările și completările ulterioare, ale Legii  nr. 100/2016 privind concesiunile de lucrări şi concesiunile de servicii, cu modificările și completările ulterioare, ale H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii,  cu modificările și completările ulterioare, ale Ordonanței Guvernului nr. 21/2002 privind gospodărirea localităţilor urbane şi rurale, cu modificările și completările ulterioare, ale Legii nr. 101/2006 a serviciului de salubrizare a localităţilor, republicată cu modificările și completările ulterioare, ale Ordonanței de Urgenață a Guvernului nr. 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006, ale art. 129 alin. (1), alin. (2), lit. c) şi d) coroborate cu prevederile alin. (6), lit. a) şi alin. (7) lit n) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

